ఊర్మిళ మహంత

ఊర్మిళ మహంత అస్సాం రాష్ట్రానికి చెందిన సినిమా నటి. పూణేలోని ఫిల్మ్ అండ్ టెలివిజన్ ఇన్‌స్టిట్యూట్ ఆఫ్ ఇండియా నటనలో శిక్షణ పొంది, 2012 తమిళ క్రైమ్ థ్రిల్లర్ వజక్కు ఎన్ 18/9 సినిమాలో తొలిసారిగా నటించింది. అంతకుముందు నాటకాలు, షార్ట్ ఫిల్మ్‌లు, టెలివిజన్ సిరీస్‌లలో కూడా నటించింది. హిందీ, అస్సామీ, బెంగాలీ, మలయాళ చిత్రాలలో నటించింది.

 జననం, విద్య 
ఊర్మిళ, గిరిధర్ మహంత - రామలా మహంత దంపతులకు అస్సాం రాష్ట్రం, సోనాపూర్‌లో జన్మించింది. ఊర్మిళకు జుటికా మహంత, మున్మీ మహంత, మునీంద్ర మహంత అని ముగ్గురు తోబుట్టువులు ఉన్నారు. సోనాపూర్‌లో పాఠశాల విద్యను పూర్తిచేసిన ఊర్మిళ, కామ్రూప్‌ జిల్లా, ఖేత్రిలోని డిమోరియా కళాశాల నుండి పట్టభద్రురాలైంది. మహారాష్ట్రలోని ముంబైలో ఎక్కువకాలం గడిపిన ఊర్మిళ, పూణేలోని ఫిల్మ్ అండ్ టెలివిజన్ ఇన్‌స్టిట్యూట్ ఆఫ్ ఇండియాలో చేరింది.

 కెరీర్ 
చిన్నప్పటి నుంచి నాటకాల్లో నటించిన మహంత, ఎన్నో అవార్డులను కూడా అందుకుంది. దూరదర్శన్ లో వచ్చిన మర్డర్, తేజిమోలా వంటి అనేక టెలివిజన్ ధారావాహికలలో నటించింది. 2012 ముంబై ఇంటర్నేషనల్ ఫిల్మ్ ఫెస్టివల్‌లో స్పెషల్ క్రిటిక్ అవార్డు గెలుచుకున్న ఆలియాఫిల్మ్ తోపాటు పలు విమర్శకుల ప్రశంసలు పొందిన దెయిర్ స్టోరీ, చెంగ్ కుర్తి వంటి లఘుచిత్రాలలో నటించింది. అస్సామీ గాయని తరాలి శర్మ రూపొందించిన హెంగులియా ఆల్బమ్ లో కూడా కనిపించింది.

గోవాలో జరిగిన ఇంటర్నేషనల్ ఫిల్మ్ ఫెస్టివల్ ఆఫ్ ఇండియాకు హాజరైన సందర్భంలో చూసిన దర్శకుడు బాలాజీ శక్తివేల్ తను రూపొందించిన వజక్కు ఎన్ 18/9 అనే సినిమాలో ఊర్మిళకు అవకాశం ఇచ్చాడు. ఇంట్లో పనిమనిషిగా పనిచేసే మురికివాడలో నివసించే జ్యోతి పాత్రలో నటించిన మహంతకు ప్రశంసలు లభించాయి.

దిలీప్ కె. ముఖరియా దర్శకత్వం వహించిన పరేషాన్‌పూర్ సినిమాతో బాలీవుడ్ లోకి ప్రవేశించింది. 2015లో మొదటి మలయాళ సినిమా ఉడల్, ఏఆర్ మురుగదాస్ దర్శకత్వం వహించిన అకిరా (హిందీ) సినిమాల్లో నటించింది.

 సినిమాలు 
సంవత్సరం సినిమా పాత్ర భాష ఇతర వివరాలు 2012 వజక్కు ఎన్ 18/9 జ్యోతి తమిళం తమిళ అరంగేట్రం రుస్తుం యొక్క బల్లాడ్  హిందీ - ఆంగ్లం 2014 చిరోడిని తుమీ జే అమర్ 2 జ్యోతి బెంగాలీ టి,ఆర్.పి. అరు పల్లవి అస్సామీ 2015 మాంఝీ - పర్వత మనిషి లౌకి హిందీ పరేషాన్‌పూర్  రాధిక 2016 కొతనోడి- ది రివర్ ఆఫ్ ఫాబెల్స్ కేతేకి అస్సామీ బోకుల్ బోకుల్ అకిరా అన్నా హిందీ ఉడల్   మలయాళం 2017 పురబ్ కీ ఆవాజ్  కనక్లత బారువా, ఊర్మిళ హిందీ, అస్సామీ అంతరీన్ తోరాలి అస్సామీ చకల్లాష్‌పూర్ చంపా హిందీ విరామ్ మతున్ 2018 ప్యాడ్ మ్యాన్ సావిత్రి 2021 డయల్ 100 గాయత్రి జీ5 చిత్రం

 అవార్డులు, నామినేషన్లు 
 సంవత్సరం అవార్డు సినిమా వర్గం ఫలితం 2012 2వ సైమా అవార్డులు వజక్కు ఎన్ 18/9 ఉత్తమ సహాయ నటి ఉత్తమ తొలి సినిమా నటి  7వ విజయ్ అవార్డులు ఉత్తమ తొలి సినిమా నటి  2016 పాట్నా ఇంటర్నేషనల్ ఫిల్మ్ ఫెస్టివల్ బోకుల్ ఉత్తమ నటి  శైలధర్ బారువా ఫిల్మ్ అవార్డ్స్ ఉత్తమ నటి  అంతరీన్ ఉత్తమ నటి  ప్రాగ్ సినీ అవార్డ్స్ నార్త్-ఈస్ట్ 2016 ఉత్తమ నటి 

 ఇతర అవార్డులు 
 2017లో దాల్మియా భారత్ సిమెంట్ లిమిటెడ్ ద్వారా "యంగ్ అచీవర్స్" అవార్డు
 2016లో నీడ్స్ ఎన్జీవో నుండి "యూత్ ఆఫ్ ది ఇయర్" అవార్డు
 2017లో "యూత్ ఐకాన్, డిమోరియా" అవార్డు

 మూలాలు 

 బయటి లింకులు 

 ప్రభాత్ ఖబర్ పై ఊర్మిళ మహంత ( 01, 02 , 03  ) వ్యాసాలు

వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:భారతీయ సినిమా నటీమణులు
వర్గం:అస్సామీ సినిమా నటీమణులు
వర్గం:జీవిస్తున్న ప్రజలు
వర్గం:అసోం మహిళలు